[{"text_idx": "#000002", "text": "TEJO: Via blogo \u201cEgalecen\u201d okupig\u0302as pri pluraneca feminismo kaj estas la sola blogo en Esperantujo pri tiuj temoj.\nKiam ni lanc\u0302is Egalecen, ni kreis g\u0302in tiel ke g\u0302i estu ne iu au\u0306toritato kiu diras \u201cJen la g\u0302ustaj aferoj\u201d. Ni ne volas dikti la \u201cg\u0302ustajn\u201d pensmanierojn, mi pensas ke tio estas grava.\nMi, Manuela kaj Pau\u0306lina kreis nian manifeston kaj ni ja havas niajn celojn por Egalecen. Ni verkas pri tio kio estas por ni persone interesa. Mi persone tre s\u0302atas ankau\u0306 kion ni faris kun videoj. Ni faris videojn kiuj estas edukaj sed tamen amuzaj, kaj mi s\u0302atus fari pli da tiuj."}, {"text_idx": "#000003", "text": "Persone mi s\u0302atus verki pli pri genraj temoj kiuj estas proksimaj al mia koro. En miaj propraj spertoj kiel transgenra virino, mi volas prioritatigi la homojn kiuj plej suferas sub la genraj normoj."}, {"text_idx": "#000006", "text": "C\u0302u paroli pri propraj spertoj kiel transgenra virino povas esti ilo por helpi malfermi la menson kaj perspektivon de aliaj homoj?\nJes. Mi pensas ke ofte kiam oni parolas pri egaleco kaj pri tiuj politikoj, oni ofte havas tiujn simpligojn, ekzemple oni diras \u201cBone, se vi volas esti bona aliancano al transgenraj homoj, vi faru tiel kaj tiel kaj tiel...\u201d. Tio kompreneble ne estas malbona afero, kaj en iu senco oni devas komenci de iu punkto, sed mia propra sinteno nun estas ke mi ne volas fari tiujn simpligojn."}, {"text_idx": "#000008", "text": "Ekzemple se oni volas klarigi al cisgenraj homoj pri transgenreco, oni ofte diras ke \u201ctiuj homoj s\u0302atas vesti sin tiel kaj tiel\u201d, sed fakte tio ne validas por c\u0302iuj. Ekzemple mi mem, kaj multaj aliaj transgenraj virinoj, ne tute kongruas kun tiuj tradiciaj genronormoj. Multaj homoj ne komprenas tion. Do, fari simpligojn ne helpas."}, {"text_idx": "#000013", "text": "Transgenreco ne estas nova fenomeno. La g\u0302enerala koncepto de nekonformado al genro ekzistas en c\u0302iuj kulturoj de la tuta mondo, de longa tempo."}]